stanford-oval/wikipedia huggingface dataset:
มาริโอ + แรบบิดส์ สปาร์กออฟโฮป

| มาริโอ + แรบบิดส์ สปาร์กออฟโฮป |
| --- | --- |

ผู้พัฒนา: ยูบิซอฟต์ มิลาน ยูบิซอฟต์ ปารีส
ผู้จัดจำหน่าย: ยูบิซอฟต์
กำกับ: Davide Soliani
อำนวยการผลิต: Xavier Manzanares
แต่งเพลง: Grant Kirkhope
ชุด: มาริโอ เรฟวิงแรบบิดส์
เอนจิน: Snowdrop
เครื่องเล่น: นินเท็นโด สวิตช์
วางจำหน่าย: 20 ตุลาคม 2022
แนว: ผลัดกันเดิน, กลยุทธ์สวมบทบาท
รูปแบบ: ผู้เล่นเดี่ยว
มาริโอ + แรบบิดส์ สปาร์กออฟโฮป (อังกฤษ: Mario + Rabbids Sparks of Hope) เป็นวิดีโอเกมแนวกลยุทธ์สวมบทบาทผลัดกันเดิน พัฒนาโดยยูบิซอฟต์ มิลาน และจัดจำหน่ายโดยยูบิซอฟต์ สำหรับเครื่องนินเท็นโด สวิตช์  ตัวเกมเป็นเกมครอสโอเวอร์ระหว่างแฟรนไชส์ ​​มาริโอ ของนินเท็นโด และ เรฟวิงแรบบิดส์ ของยูบิซอฟต์  และเป็นเกมภาคต่อของเกม มาริโอ + แรบบิดส์ คิงดอมแบตเทิล ที่วางจำหน่ายในปี 2017 ตัวเกมวางจำหน่ายในวันที่ 20 ตุลาคม 2022
แหล่งข้อมูลอื่น

Official website
ไม้อัดไทย

| --- | --- |
Thaiplywood

ภาพรวมหน่วยงาน
ก่อตั้ง: 4 พฤศจิกายน พ.ศ. 2494
ผู้ก่อตั้ง: หม่อมเจ้าสืบศุขสวัสดิ์ ศุขสวัสดิ์ ศาสตราจารย์ เทียม คมกฤส คิด สุวรรณสุทธิ
ยุบเลิก: 1 เมษายน พ.ศ. 2555
สำนักงานใหญ่: 548 ถนนสรรพาวุธ แขวงบางนา เขตบางนา กรุงเทพมหานคร 10260
ต้นสังกัดหน่วยงาน: กระทรวงทรัพยากรธรรมชาติและสิ่งแวดล้อม
เว็บไซต์: http://www.thaiplywood.com
บริษัท ไม้อัดไทย จำกัด (อังกฤษ: Thaiplywood) (ชื่อย่อ มอท.) เป็นอดีตรัฐวิสาหกิจของประเทศไทย ในการกำกับดูแลของกระทรวงทรัพยากรธรรมชาติและสิ่งแวดล้อม มีวัตถุประสงค์เพื่อปฏิรูปการใช้ทรัพยากรป่าไม้ โดยใช้เทคโนโลยีที่ทันสมัย และทดแทนการใช้ไม้สัก เริ่มดำเนินการเมื่อปี พ.ศ. 2494 และปิดกิจการในปี พ.ศ. 2555
ประวัติ

บริษัท ไม้อัดไทย จำกัด ก่อตั้งขึ้นตามมติคณะรัฐมนตรี เมื่อวันที่ 4 พฤศจิกายน พ.ศ. 2494 ในการกำกับดูแลของกระทรวงเกษตรและสหกรณ์ โดยผู้เชี่ยวชาญด้านวนศาสตร์ 3 ท่าน ได้แก่ หม่อมเจ้าสืบศุขสวัสดิ์ ศุขสวัสดิ์ ศาสตราจารย์ เทียม คมกฤส และคิด สุวรรณสุทธิ มีพลโทสฤษดิ์ ธนะรัชต์ เป็นประธานกรรมการบริหารบริษัท โดยได้จดทะเบียนเป็นบริษัทตามประมวลกฎหมายแพ่งและพาณิชย์ ด้วยทุนจดทะเบียน 80 ล้านบาท ถือหุ้นโดยองค์การอุตสาหกรรมป่าไม้ เริ่มต้นดำเนินกิจการเมื่อวันที่ 24 มิถุนายน พ.ศ. 2500 และได้มีการจดทะเบียนสหภาพพนักงานรัฐวิสาหกิจ ในปี พ.ศ. 2527
บริษัท ไม้อัดไทย จำกัด มีตราสินค้าของผลิตภัณฑ์ของบริษัท คือ "ช้างสามเชือก" มอท. มีผลการดำเนินการที่ขาดสภาพคล่องมาตั้งแต่ปี พ.ศ. 2541 มีหนี้สินค้างชำระจำนวนมาก กระทั่งในปี พ.ศ. 2555 จึงถูกปิดกิจการลงเนื่องจากขาดทุนต่อเนื่อง รวมหนี้สินกว่า 600 ล้านบาท และเป็นบุคคลล้มละลาย ในปี พ.ศ. 2561
ประวัติ > วัตถุประสงค์

บริษัท ไม้อัดไทย จำกัด จัดตั้งขึ้นโดยมีวัตถุประสงค์ เพื่อประกอบกิจการ 5 ประเภท คือ
อุตสาหกรรมป่าไม้ เช่น ทำไม้อัด อบไม้ กลั่นไม้ อัดน้ำยาไม้ แปรรูปไม้ ฯลฯ
ทำไม้และของป่า
ค้าผลิตผลของอุตสาหกรรมป่าไม้
สั่งเข้าและส่งออก เครื่องมือ เครื่องจักร และเครื่องใช้อุตสาหกรรม
ประกอบกิจการเพื่อสนับสนุนวัตถุประสงค์ของบริษัทฯ
มายเวิลด์ 2.0

มายเวิลด์ 2.0 (อังกฤษ: My World 2.0) เป็นผลงานชิ้นที่สองซึ่งเป็นสตูดิโออัลบั้ม โดยนักร้องชาวแคนาดาจัสติน บีเบอร์ และเป็นผลงานชิ้นแรกที่เป็นสตูดิโออัลบั้ม อัลบั้มนี้ได้ออกมาหลังจากที่ อีพี มายเวิลด์ นั้นได้เปิดตัว มายเวิลด์ 2.0 นี้ได้เปิดตัวเมื่อวันที่ 19 มีนาคม ค.ศ. 2010 บีเบอร์ได้ทำงานร่วมกับผู้อำนวยการสร้าง นักแต่งเพลง ก่อนที่อัลบั้มนี้เปิดตัว ประกอบด้วย Tricky Stewart, เดอะ-ดรีม และ มีดี้ มาเฟีย รวมไปถึงคนใหม่ที่มาเสริมอย่างบรานด์-ไมเคิล คอกซ์ และ The Stereotypes นอกจากนั้นยังต้องการให้มีแนวเพลงอาร์แอนด์บีที่เด่นขึ้นกว่างานเพลงชิ้นก่อน และอัลบั้มนี้ยังสื่อถึงการที่เขาโตขึ้นจากครั้งก่อน และมีวุฒิภาวะมากขึ้น นอกจากที่มีแนวเพลงของอาร์แอนด์บีแล้ว อัลบั้มยังมีการรวมเพลงแนวป๊อบและฮิปฮอปอีกด้วย
อัลบั้มนี้มีกระแสตอบรับที่ดี และขึ้นติดอันดับ 1 ในสหรัฐอเมริกา ในบิลบอร์ด 200 ขายได้ทั้งหมด 283,000 กว่าชุด ทำให้บีเบอร์เป็นบุคคลที่อายุน้อยที่สุดที่ขึ้นอันดับ 1 ของชาร์ต รองจากสตีวี วันเดอร์เมื่อปี ค.ศ. 1963 และเป็นศิลปินคนแรกตั้งแต่ในปี ค.ศ. 2004 ที่มีอัลบั้ม 2 ชุดติดอยู่ใน 5 อันดับแรก จนกระทั่งอัลบั้มได้ขายไปในช่วงสัปดาห์ที่สอง บีเบอร์ได้เปิดตัวได้เหมือนกับช่วงของเดอะบีตเทิลส์ที่ได้ขึ้นอันดับหนึ่ง และขายอัลบั้มได้ดีตลอดสัปดาห์ นอกจากนั้นอัลบั้มยังติดอันดับ 1 ในแคนาดา และสัปดาห์ต่อมาก็ติดอันดับหนึ่งในไอร์แลนด์, ออสเตรเลีย และนิวซีแลนด์ รวมไปถึงติดอันดับ 1 ใน 10 ของชาร์ตกว่า 15 ประเทศ และบีเบอร์ยังมีทัวร์คอนเสิร์ตสำหรับอัลบั้มแรกเขาชื่อว่ามายเวิลด์ ทัวร์
อัลบั้มนี้ได้เริ่มเปิดตัวด้วยการออกเพลงซิงเกิล "เบบี้" โดยร่วมร้องกับลูดาคริส ซึ่งเปิดตัวเมื่อ 18 มกราคม ค.ศ. 2010 และซิงเกิล "เนเวอร์เล็ตยูโก" เมื่อวันที่ 2 มีนาคม ค.ศ. 2010 "ยูสมาย" เมื่อวันที่ 16 มีนาคม ค.ศ. 2010 "ซัมบอดี้ทูเลิฟ" ได้เปิดตัววันที่ 20 เมษายน ค.ศ. 2010 เป็นซิงเกิลที่สองและ "ยูสมาย" จะเป็นซิงเกิลที่สามในอังกฤษ ในวันที่ 23 สิงหาคม ค.ศ. 2010
รายชื่อเพลง

| ลำดับ | ชื่อเพลง | ประพันธ์ | Producer(s) | ยาว |
| --- | --- | --- | --- | --- |
| 1. | "Baby" (featuring Ludacris) | Justin Bieber, The-Dream, Tricky Stewart, Christina Milian,Ludacris | T. Nash, C. Stewart, C. Milian | 3:36 |
| 2. | "Somebody to Love" | J. Bieber, Heather Bright & The Stereotypes | The Stereotypes | 3:42 |
| 3. | "Stuck in the Moment" | J. Bieber, The Stereotypes, Dan August Rigo | The Stereotypes | 3:43 |
| 4. | "U Smile" | J. Bieber, Jerry Duplessis, Arden Altino, Dan August Rigo | J. Duplessis, A. Altino | 3:17 |
| 5. | "Runaway Love" | J. Bieber, Melvin Hough II, Rivelino Wouter, Timothy Thomas & Theron Thomas | Melvin Hough II | 3:33 |
| 6. | "Never Let You Go" | J. Bieber, Johnta Austin, Bryan-Michael Cox | B. Cox | 4:26 |
| 7. | "Overboard" (featuring Jessica Jarrell) | J. Bieber, Midi Mafia, Dapo Torimiro, Taurian Shropshire | Midi Mafia, D. Torimiro | 4:11 |
| 8. | "Eenie Meenie" (with Sean Kingston) | J. Bieber, Carlos Battey, Steven Battey, Kisean Anderson | Benny Blanco | 3:23 |
| 9. | "Up" | J. Bieber, The Messengers | The Messengers | 3:55 |
| 10. | "That Should Be Me" | J. Bieber, The Messengers, Luke Boyd | The Messengers | 3:53 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 37:37 |
| ลำดับ | ชื่อเพลง | ประพันธ์ | Producer(s) | ยาว |
| --- | --- | --- | --- | --- |
| 11. | "Kiss and Tell" (iTunes and Japan bonus track) | J. Bieber, Dan August Rigo, The Runners, The Monarch | The Runners, The Monarch | 3:29 |
| 12. | "Where Are You Now" (Wal-Mart, Australia and Japan bonus track) | J. Bieber | B. Cox | 4:27 |
ไมเคิล แคร์ริก

| 0 | 1 | 2 | 3 |
| --- | --- | --- | --- |
 แคร์ริกกับแมนเชสเตอร์ยูไนเต็ดในปี ค.ศ. 2009
ข้อมูลส่วนตัว
ชื่อเต็ม:  ไมเคิล แคร์ริก
วันเกิด:   (1981-07-28) 28 กรกฎาคม ค.ศ. 1981 (43 ปี)
สถานที่เกิด:  วอลล์เซนด์ อังกฤษ
ส่วนสูง:  6 ft 3 in (1.90 m)
ตำแหน่ง:  กองกลาง
ข้อมูลสโมสร
สโมสรปัจจุบัน:  มิดเดิลส์เบรอ (หัวหน้าผู้ฝึกสอน)
สโมสรเยาวชน
1986–1997:  วอลล์เซนด์บอยส์คลับ
1997–1999:  เวสต์แฮมยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 1999–2004 |  เวสต์แฮมยูไนเต็ด |  136 |  (6) |
| 1999 |  → สวินดันทาวน์ (ยืมตัว) |  6 |  (2) |
| 2000 |  → เบอร์มิงแฮมซิตี (ยืมตัว) |  2 |  (0) |
| 2004–2006 |  ทอตนัมฮอตสเปอร์ |  64 |  (2) |
| 2006–2018 |  แมนเชสเตอร์ยูไนเต็ด |  316 |  (17) |
| รวม |   |  524 |  (27) |
ทีมชาติ
|  |  อังกฤษ อายุไม่เกิน 18 ปี |  4 |  (0) |
| 2000–2003 |  อังกฤษ อายุไม่เกิน 21 ปี |  14 |  (2) |
| 2006 |  อังกฤษ บี |  1 |  (0) |
| 2001–2015 |  อังกฤษ |  34 |  (0) |
จัดการทีม
2021:  แมนเชสเตอร์ยูไนเต็ด (รักษาการ)
2022–:  มิดเดิลส์เบรอ
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ไมเคิล แคร์ริก (อังกฤษ: Michael Carrick; เกิด 28 กรกฎาคม ค.ศ. 1981) เป็นอดีตนักฟุตบอลชาวอังกฤษในตำแหน่งกองกลาง
ปัจจุบันเป็นหัวหน้าผู้ฝึกสอนให้กับมิดเดิลส์เบรอ ในอีเอฟแอลแชมเปียนชิป
แคร์ริกเล่นให้กับแมนเชสเตอร์ยูไนเต็ดเป็นสโมสรสุดท้าย ก่อนที่จะเข้าร่วมเป็นผู้ช่วยผู้ฝึกสอนให้กับสโมสรนี้ในเวลาต่อมา และทำหน้าที่เป็นผู้จัดการทีมรักษาการของแมนเชสเตอร์ยูไนเต็ดหลังจากที่โอเล่ กุนนา โซชาแยกทางกับสโมสร
อาชีพค้าแข้ง

แคร์ริก เริ่มต้นเล่นฟุตบอลให้กับสโมสรวอลล์เซนด์บอยส์คลับซึ่งเป็นสโมสรที่เคยสร้างนักเตะอย่างแอลัน เชียเรอร์ และปีเตอร์ เบียร์ดสลีย์ ก่อนที่จะเริ่มต้นการเล่นฟุตบอลอาชีพกับสถาบันเยาวชนอันเลื่องชื่อของเวสต์แฮมในปี ค.ศ. 1998 แคร์ริกลงเล่นร่วมกับโจ โคล ได้อย่างโดดเด่นในเกมที่เอาชนะคอเวนทรีซิตีไปอย่างถล่มทลาย 9-0 ในนัดชิงชนะเลิศ เอฟเอยูทคัพ ในปี ค.ศ. 1999 โดยแคร์ริกทำได้ 2 ประตูในนัดนี้
ในฤดูกาล 1999-2000 แคร์ริกถูกยืมตัวไปอยู่กับสวินดอนทาวน์ ฤดูกาลต่อมาเขาถูกยืมตัวอีกครั้งคราวนี้ไปอยู่กับเบอร์มิงแฮมซิตี ผลงานอันยอดเยี่ยมของเขาในการเล่นให้กับเบอร์มิงแฮมในฤดูกาล 2000-2001 ทำให้เขาได้รับการเสนอชื่อเป็นผู้ท้าชิงรางวัลนักเตะดาวรุ่งยอดเยี่ยมแห่งปีของสมาคมนักฟุตบอลอาชีพ แม้ว่าสุดท้ายแล้วเขาต้องพ่ายแพ้ให้กับสตีเวน เจอร์ราร์ด ของลิเวอร์พูล
แคร์ริก ใช้เวลาส่วนมากในฤดูกาล 2002-2003 พักรักษาตัวจากอาการบาดเจ็บก่อนที่เวสต์แฮม จะต้องตกชั้นไปเมื่อสิ้นสุดฤดูกาล แทนที่จะย้ายออกจากทีมตามเพื่อนร่วมทีมอย่างโจ โคล, เฟรดี คานูเต และเจอร์เมน ดิโฟ แต่แคร์ริกยังคงอยู่กับเวสต์แฮม ในฤดูกาลแรกที่ลงไปเล่นในดิวิชัน 1 ซึ่งพวกเขาพลาดการได้เลื่อนชั้นกลับคืนสู่พรีเมียร์ชิปไปเพียงนิดเดียวในนัดชิงชนะเลิศของการเพลย์ออฟ แต่แคร์ริกต้องการกลับไปเล่นในพรีเมียร์ชิพจึงย้ายไปร่วมทีมทอตนัมฮอตสเปอร์ในปี ค.ศ. 2004 ด้วยค่าตัว 2.75 ล้านปอนด์
นับตั้งแต่นั้น แคร์ริกก็ฉายแววโดดเด่นอย่างชัดเจน ทักษะการจ่ายบอลและไหวพริบในการเล่นของเขาทำให้เขาเป็นกองกลางที่มีคุณค่ายิ่ง ภายใต้การฝึกสอนของเซอร์อเล็กซ์ เฟอร์กูสัน และสตาฟโค้ชทีมชุดใหญ่ของแมนเชสเตอร์ยูไนเต็ด พรสวรรค์ของเขาสามารถพัฒนาต่อไปได้อีก
แคร์ริกลงเล่นในทีมชาติอังกฤษชุดอายุต่ำกว่า 21 ปีไป 14 ครั้ง และได้รับโอกาสติดทีมชาติอังกฤษชุดใหญ่เป็นครั้งแรกในปี ค.ศ. 2001 ด้วยวัย 19 ปีโดยเป็นตัวสำรองในช่วงพักครึ่งในเกมที่ชนะทีมชาติเม็กซิโก 4-0 ที่สนามไพรด์พาร์กของดาร์บีเคาน์ตี เขาเป็นส่วนหนึ่งของทีมชาติอังกฤษชุดฟุตบอลโลก 2006 และแสดงให้เห็นว่าเขาสามารถลงเล่นในระดับสูงสุดได้ด้วยการเล่นอย่างใจเย็นในเกมที่ชนะทีมชาติเอกวาดอร์ ซึ่งเขาได้รับหน้าที่เป็นตัวคุมจังหวะเกม
ที่แมนเชสเตอร์ยูไนเต็ด เขาได้สืบทอดเสื้อหมายเลข 16 ต่อจากรอย คีน เขามีรูปแบบการเล่นที่แตกต่างไปจากอดีตกัปตันทีมปีศาจแดง แต่ความคล่องตัว การจ่ายบอล และความสามารถในการครองบอลทำให้เขาเป็นนักเตะคนสำคัญคนหนึ่งในแผงกองกลางของเซอร์ อเล็กซ์ เฟอร์กูสัน
อาชีพผู้ฝึกสอน

หลังจากเลิกเป็นนักเตะ แคร์ริกกลายเป็นหนึ่งในทีมผู้ฝึกสอนของแมนเชสเตอร์ยูไนเต็ด ร่วมกับ คีแรน แม็กเคนนา ภายใต้การคุมทีมของโชเซ มูรีนโย เขาทำงานร่วมกับมูรีนโยจนถึง 18 ธันวาคม 2018 หลังจากมูรีนโยโดนสโมสรปลดจากตำแหน่งผู้จัดการทีม ต่อมาเขาได้มาร่วมงานกับอูเลอ กึนนาร์ ซูลชาร์ ตั้งแต่ในช่วงที่เหลือของฤดูกาล 2018/19 และตลอดทั้งฤดูกาล 2019/20 และ 2020/21 จนกระทั่งทางสโมสรได้แถลงว่า ซูลชาร์ ได้สิ้นสุดบทบาทการเป็นผู้จัดการทีม เมื่อวันที่ 20 พฤศจิกายน ค.ศ. 2021
และเมื่อวันที่ 21 พฤศจิกายน 2021 แคร์ริกได้รับแต่งตั้งให้เป็นผู้จัดการทีมรักษาการ โดยเขาเริ่มงานในการคุมทีมในการแข่งยูฟ่าแชมเปียนส์ลีก ฤดูกาล 2021–22 รอบแบ่งกลุ่มพบกับ บิยาร์เรอัล ซึ่งแมนเชสเตอร์ยูไนเต็ดเป็นฝ่ายชนะไปด้วยประตูจาก คริสเตียโน โรนัลโด และ เจดอน แซนโช ทำให้ทีมผ่านเข้าสู่รอบ 16 ทีมสุดท้ายได้สำเร็จ ตามด้วยเสมอกับเชลซี 1-1 ในฟุตบอลพรีเมียร์ลีกเมื่อวันที่ 28 พฤศจิกายน 2021 และชัยชนะเหนืออาร์เซนอล 3-2 ในการคุมทีมเป็นนัดสุดท้ายเมื่อวันที่ 2 ธันวาคม 2021 ในการคุมทีมของแคร์ริกนั้นนำทีมชนะ 2 นัดและเสมออีก 1 นัดจาก 3 นัดที่ได้คุมทีม
อาชีพผู้ฝึกสอน > มิดเดิลส์เบรอ

วันที่ 24 ตุลาคม 2022 ไมเคิล แคร์ริก ได้รับการแต่งตั้งให้เป็นหัวหน้าผู้ฝึกสอนของมิดเดิลส์เบรอ ในอีเอฟแอลแชมเปียนชิป มิดเดิลส์เบรออยู่ในอันดับที่ 21 ในช่วงเวลาที่เขาได้รับการแต่งตั้ง เก็บได้เพียง 17 คะแนนจาก 16 นัดที่ลงเล่น เหนือกว่าโซนตกชั้นเพียง 1 คะแนน
แคร์ริกเซ็นสัญญาฉบับใหม่ 3 ปีกับสโมสรเมื่อวันที่ 3 มิถุนายน 2024
ชีวิตส่วนตัว

ไมเคิล แคร์ริก เกิดที่เมืองวอลล์เซนด์ (Wallsend) และมีพี่ชายหนึ่งคน ปัจจุบันแคร์ริกได้แต่งงานกับลีซา รัฟเฮด (Lisa Roughead) ในวันที่ 16 มิถุนายน ค.ศ. 2007 และมีลูก 2 คน โดยลูกสาวคนโตชื่อลูอีส (Louise) และลูกชายชื่อเจซีย์ (Jacey)
แม้จะเล่นให้กับแมนเชสเตอร์ยูไนเต็ด แต่แคร์ริกมีทีมที่ชื่นชอบเป็นการส่วนตัวคือนิวคาสเซิลยูไนเต็ด
เกียรติประวัติ > สโมสร

FA Youth Cup (1): 1998–99
พรีเมียร์ลีก (5): 2006–07, 2007–08, 2008–09, 2010–11, 2012–13
เอฟเอคัพ (1): 2015-16
ฟุตบอลลีกคัพ (1): 2009–10
เอฟเอคอมมูนิตีชีลด์ (5): 2007, 2008, 2010, 2011, 2013
ยูฟ่าแชมเปียนส์ลีก (1): 2007–08
ยูโรป้าลีก (1): 2016-17
ฟุตบอลชิงแชมป์สโมสรโลก (1): 2008
เกียรติประวัติ > รางวัลส่วนตัว

Football League First Division PFA Team of the Year (1): 2003–04
Premier League PFA Team of the Year (1): 2012–13
Manchester United Players' Player of the Year (1): 2012-13
ไมเคิล เชงเกอร์

| Michael Schenker |
| --- | --- |

ข้อมูลพื้นฐาน
เกิด: 10 มกราคม พ.ศ. 2498 (69 ปี)
แนวเพลง: Heavy metal, hard rock
เครื่องดนตรี: กีตาร์, นักร้อง, เบส, กลองชุด, ฟลูต
ช่วงปี: 1969-ปัจจุบัน
ค่ายเพลง: BMG

เว็บไซต์: Official website
ไมเคิล เชงเกอร์  (อังกฤษ: Michael Schenker) เกิดวันที่ 10 มกราคม ค.ศ 1955 ในเมือง Sarstedt, Lower Saxonyประเทศเยอรมัน เขาเป็นมือกีตาร์ร๊อคชาวเยอรมัน เคยเป็นสมาชิกของวง  UFO และScorpions 
นอกจากนั้นยังก่อตั้งวง The Michael Schenker Group ในฐานะหัวหน้าวงอีกด้วย  โดยอัลบั้มแรกของเขา ไมเคิล เชงเกอร์  เล่นกีตาร์อยู่กับวง Scorpions  จนมีชื่อเสียงในระดับหนึ่ง แล้วไปเล่นให้กับวง  UFO ตั้งแต่ปี 1974 -1978 แล้วกลับเข้าวงScorpions  ในระยะสั้น ช่วงปี 1979 ในปี 1980 ก็ตั้งวงของตนเองคือ  The Michael Schenker Group  ไมเคิล เชงเกอร์  เป็นน้องชายของ รูดอล์ฟ เชงเคอร์  สมาชิกของวงสกอร์เปียนส์ สาเหตุที่ตนต้องลาออกจากวงต่างๆที่เคยอยู่เพราะ เป็นโรคพิษสุราเรื้อรัง และปัญหาส่วนตัว ในปัจจุบัน ไมเคิล เชงเกอร์ ก็ยังคงรักษาโรคนี้อยู่ ด้วยผลงานต่างๆของเขา ทำให้ไมเคิล เชงเกอร์  ถูกจดจำว่าเป็นตำนานของเฮฟวีเมทัลเลยทีเดียว
ผลงานต่างๆ > Scorpions

Lonesome Crow (1972)
Fly to the Rainbow (1974) (ร่วมเขียนเพลง)
Lovedrive (1979) (เล่นกีตาร์3เพลง)
ผลงานต่างๆ > UFO

Phenomenon (1974)
Force It (1975)
No Heavy Petting (1976)
Lights Out (1977)
Obsession (1978)
Strangers in the Night (1979, Live)
Walk on Water (1995)
Covenant (2000)
Sharks (2002)
ผลงานต่างๆ > Michael Schenker Group

The Michael Schenker Group (1980)
MSG (1981)
One Night at Budokan (1981, live)
Assault Attack (1982)
Built to Destroy (1983)
Rock Will Never Die (1984, live)
Written in the Sand (1996)
The Michael Schenker Story Live (1997, live)
The Unforgiven (1999)
The Unforgiven World Tour (1999, live)
Be Aware of Scorpions (2001)
Arachnophobiac (2003)
Heavy Hitters (2005)
Tales of Rock'n'Roll (2006)
In the Midst of Beauty (2008)
The 30th Anniversary Concert – Live in Tokyo (2010, live)
ผลงานต่างๆ > McAuley Schenker Group

Perfect Timing (1987)
Save Yourself (1989)
M.S.G. (1992)
Nightmare : The Acoustic M.S.G. (1992)
"Unplugged" Live (1992, live)
ผลงานต่างๆ > Solo

Thank You (1993)
Thank You 2 (1998)
Thank You with Orchestra (1999)
Adventures of the Imagination (2000)
The Odd Trio (2000)
Thank You 3 (2001)
Dreams and Expressions (2001)
Thank You 4 (2003)
Temple of Rock (2011)
ผลงานต่างๆ > อัลบั้มอื่นๆ

Look at Me Now (Bernie Marsden Album) (1981) as guest
Contraband (1991)
Legends of Rock at Castle Donington (2001, Live)
The Plot (2003)
Under Construction (2003)
Schenker-Pattison Summit - The Endless Jam (2004)
Siggi Schwarz & The Electricguitar Legends (2004)
Schenker-Pattison Summit - The Endless Jam Continues (2005)
Siggi Schwarz & The Rock Legends (2005)
Heavy Metal Thunder (2005)
Numbers from the Beast (2005)
Agony & The Xtasy (Gary Barden Solo Album) (2006)
Siggi Schwarz and Michael Schenker - Live Together (2006, Live)
Doctor Doctor: The Kulick Sessions (2008) (Heavy Hitters + 4 additional tracks)
Schenker Barden Acoustic Project - Gipsy Lady (2009)
Metal X-Mas (2CD Special Edition) (2010)
Strangers In The Night (2010)
By Invitation Only (2011)
Searching for Major Tom (2011)
ผลงานต่างๆ > อัลบั้มรวมเพลง

The Essential Michael Schenker Group (Best Of-style compilation, 1992)
The Story Of Michael Schenker (1994, Compilation)
The Michael Schenker Story Live (1994):  see also The Michael Schenker Story Live, the audio recording.
Forever And More: The Best Of Michael Schenker (2003)
Greatest Riffs (2009, US-only compilation)
Instrumental Intensity (2010, Shrapnel Records compilation)
วิดีโอ

Rock Will Never Die (1984)
The Michael Schenker Story Live (1999)
Live in Tokyo 1997 (2000)
World Wide Live 2004 (2004)
The 30th Anniversary Concert – Live in Tokyo (2010)
มังกรหยก ภาค 3 (ภาพยนตร์)

บทความนี้เกี่ยวกับภาพยนตร์ในปี ค.ศ. 1981 สำหรับนวนิยายของกิมย้ง ดูที่ ดาบมังกรหยก
| มังกรหยก ภาค 3 |
| --- | --- |
หน้าปก ดีวีดี
กำกับ: จางเชอะ
บทภาพยนตร์: หนี่ กวง จางเชอะ
เนื้อเรื่อง: กิมย้ง
อำนวยการสร้าง: โมนา ฟง
นักแสดงนำ: ฟู่เซิง หนิวหนิว
ผู้บรรยาย: ทีมพากย์พันธมิตร
กำกับภาพ: โจ ว่ายเค่ย
ตัดต่อ: เฉียง เสี่ยงหลุง หลี่ ยิมโห่ย
ดนตรีประกอบ: โซ จันหุง สตีเฟ่น ชิง โจเซฟ กู่
บริษัทผู้สร้าง: Shaw Brothers Studio 
ผู้จัดจำหน่าย: Shaw Brothers Studio
วันฉาย:   12 พฤศจิกายน ค.ศ. 1981 (1981-11-12) 
ความยาว: 92 นาที
ประเทศ: ฮ่องกง
ภาษา: จีน
มังกรหยก ภาค 3 (อังกฤษ: The Brave Archer 3 หรือ Blast of the Iron Palm) เป็นภาพยนตร์จีนกำลังภายในสัญชาติฮ่องกงที่ออกฉายในปี ค.ศ. 1981 โดยอิงเนื้อหาจากนวนิยายของ กิมย้ง เรื่อง มังกรหยก ภาค 2 ภาพยนตร์เรื่องนี้ผลิตโดย Shaw Brothers Studio กำกับภาพยนตร์โดย จางเชอะ นำแสดงโดยฟู่เซิง ภาพยนตร์นี้เป็นภาคสามในภาพยนตร์ไตรภาคชุดมังกรหยก และเป็นภาคต่อจาก มังกรหยก ภาค 2 (1977) และภาพยนตร์ไตรภาคชุดนี้ยังมีภาพยนตร์ภาคแยกออกไปอีก 2 เรื่องคือ มังกรหยก ภาค 4 (1982) และ มังกรหยก ภาค 5 ตอน เอี้ยก้วยกับเซียวเล่งนึ่ง (1983)
นักแสดงนำ

ฟูเซิง รับบท ก๊วยเจ๋ง
หนิวหนิว รับบท อึ้งย้ง
กุ๊ฟง รับบท อั้งฉิกกง
กัว จุ้ย รับบท จิวแป๊ะทง
หวัง หลุงเว่ย รับบท อาวเอี๊ยงฮง
แหล่งข้อมูลอื่น

มังกรหยก ภาค 3 ที่อินเทอร์เน็ตมูวีเดตาเบส
มังกรหยก ภาค 3 (ภาพยนตร์) จากฐานข้อมูลภาพยนตร์ฮ่องกง
ไมโครบอดี

ไมโครบอดี หรือ ไซโทโซม (อังกฤษ: microbody หรือ cytosome) เป็นชนิดของออร์แกเนลล์ชนิดหนึ่งที่พบในเซลล์ของพืช โพรโทซัว และสัตว์ ออร์แกเนลล์ที่จัดเป็นไมโครบอดีได้แก่ เพอรอกซิโซม ไกลออกซิโซม ไกลโคโซม และไฮโดรเจโนโซม ในสัตว์มีกระดูกสันหลังพบไมโครบอดีเป็นจำนวนมากในเซลล์ตับและเซลล์ไต
ประวัติศาสตร์

ไมโครบอดีถูกค้นพบและตั้งชื่อครั้งแรกในปี ค.ศ. 1954 โดย Rhodin สองปีต่อมา Rouiller และ Bernhard ได้นำเสนอภาพไมโครบอดีในเซลล์ตับซึ่งเป็นที่ยอมรับทั่วโลกเป็นครั้งแรก จากนั้นในปี 1965 Christian de Duve และคณะได้แยกไมโครบอดีจากเซลล์ตับของหนู De Duve เชื่อว่าชื่อ"ไมโครบอดี"นั้นมีความหมายกว้างเกินไปและเลือกชื่อ"เพอรอกซิโซม"แทน เนื่องจากพบความสัมพันธ์กับไฮโดรเจนเปอร์ออกไซด์ ในปี 1967 Breidenbach และ Beevers แยกไมโครบอดีออกจากพืชได้เป็นครั้งแรก ซึ่งพวกเขาตั้งชื่อว่า"ไกลออกซิโซม" เนื่องจากพบว่าภายในบรรจุเอนไซม์สำหรับวัฏจักรไกลออกซีเลต
โครงสร้าง

ไมโครบอดีมักเป็นเวสิเคิลที่มีรูปร่างเป็นทรงกลม มีเส้นผ่านศูนย์กลางตั้งแต่ 0.2-1.5 ไมโครเมตร สามารถมองเห็นได้ด้วยการใช้กล้องจุลทรรศน์อิเล็กตรอนเท่านั้น ล้อมรอบด้วยฟอสโฟลิพิดไบแลร์ชั้นเดียว และมีเมทริกซ์ของสารต่าง ๆ ภายในเซลล์รวมทั้งเอนไซม์และโปรตีนอื่น ๆ แต่ไม่มีสารพันธุกรรมใด ๆ ที่จะทำให้ไมโครบอดีสามารถจำลองตัวเองได้
การทำงาน

ไมโครบอดีบรรจุเอนไซม์ที่เข้าทำปฏิกิริยาในขั้นเตรียมพร้อม (preparatory stage) หรือขั้นกลาง (intermediate stage) ของปฏิกิริยาทางชีวเคมีภายในเซลล์ ซึ่งช่วยในการสลายไขมัน แอลกอฮอล์ และกรดอะมิโน โดยทั่วไปไมโครบอดีมีส่วนเกี่ยวข้องกับการหายใจแสงในพืชและการกำจัดความเป็นพิษของสารเปอร์ออกไซด์  ไมโครบอดีประเภทต่าง ๆ เช่น:
การทำงาน > เพอรอกซิโซม

เพอรอกซิโซม เป็นไมโครบอดีชนิดหนึ่งที่ทำหน้าที่ช่วยให้ร่างกายสลายโมเลกุลขนาดใหญ่และกำจัดสารพิษที่เป็นอันตราย ประกอบด้วยเอนไซม์เช่นออกซิเดส ซึ่งทำปฏิกิริยาแล้วได้ไฮโดรเจนเปอร์ออกไซด์อันเป็นผลพลอยได้จากปฏิกิริยาของเอนไซม์ ภายในเพอรอกซิโซม ไฮโดรเจนเปอร์ออกไซด์สามารถเปลี่ยนเป็นน้ำได้ด้วยเอนไซม์เช่น คาตาเลส และ เปอร์ออกซิเดส
การทำงาน > ไกลออกซิโซม

ไกลออกซิโซมเป็นเพอรอกซิโซมที่ถูกพัฒนาขึ้นมาเป็นพิเศษในพืชและรา ทำหน้าที่เปลี่ยนไขมันที่เก็บไว้เป็นคาร์โบไฮเดรตสำหรับใช้ในการเจริญเติบโต ในไกลออกซิโซม กรดไขมันจะถูกไฮโดรไลซ์เป็น acetyl-CoA โดยเอนไซม์ peroxisomal β-oxidation นอกเหนือจากมีการทำงานคล้ายเพอรอกซิโซมแล้ว ไกลออกซิโซมยังบรรจุเอนไซม์สำคัญของวัฏจักรไกลออกซีเลตอีกด้วย
โครงสร้างของเพอรอกซิโซม - ไมโครบอดีชนิดหนึ่ง
มัลติเพลเยอร์ซอกเกอร์เมเนเจอร์

| มัลติเพลเยอร์ซอกเกอร์เมเนเจอร์ |
| --- | --- |
ภาพหน้าจอของเวอร์ชันแซดเอกซ์ สเปกตรัม
ผู้พัฒนา: จอห์น แอตคินสัน
ผู้จัดจำหน่าย: ดีแอนด์เอช เกมส์
เครื่องเล่น: แซดเอกซ์ สเปกตรัม คอมโมดอร์ 64 แอมสตรัด ซีพีซี
วางจำหน่าย: ค.ศ. 1991
แนว: จำลองฟุตบอลประเพณี
รูปแบบ: ผู้เล่นหนึ่งถึงสี่คน
มัลติเพลเยอร์ซอกเกอร์เมเนเจอร์ (อังกฤษ: Multi-Player Soccer Manager) เป็นเกมคอมพิวเตอร์การจัดการฟุตบอลที่ได้รับการเปิดตัวสำหรับแซดเอกซ์ สเปกตรัม, คอมโมดอร์ 64 และแอมสตรัด ซีพีซี ใน ค.ศ. 1991
รูปแบบการเล่น

ผู้เล่นเริ่มเกมโดยจัดการทีมดิวิชัน 4 และเล่น 30 เกมในฤดูกาลที่ทีมต้องจบในสองอันดับแรกเพื่อเลื่อนตำแหน่ง หากพวกเขาสำเร็จจากด้านล่าง ผู้เล่นจะชนะถ้วยรางวัล "ลีกโจ๊กเกอร์" ส่วนในลีกที่สูงกว่า สองทีมสุดท้ายจะตกชั้นสู่ดิวิชันต่ำลงมา หากผู้เล่นเกมดำเนินงานได้ดีในฐานะผู้จัดการ พวกเขาอาจได้รับการเสนอสโมสรใหม่ในระดับที่สูงขึ้น โดยนักฟุตบอลยังลงแข่งลีกคัพและเอฟเอคัพเช่นกัน ส่วนคุณสมบัติอื่น ๆ ได้แก่ การซื้อและขายนักฟุตบอลในตลาดซื้อขาย การจัดฝึกอบรมสำหรับนักฟุตบอลของผู้เล่น และเพิ่มศักยภาพและความปลอดภัยของสนามของผู้เล่น หากเงินของผู้เล่นหมด พวกเขาจะถูกไล่ออกและเสนองานให้แก่ทีมระดับล่างสุดของดิวิชัน 4 หากพวกเขาเลือกที่จะไม่รับงาน เกมจะรีเซ็ต ซึ่งจะเกิดขึ้นเช่นเดียวกันหากผู้เล่นลาออกเมื่อใดก็ตาม ทั้งนี้ ผู้เล่นสูงสุดสี่คนสามารถเข้าร่วมพร้อมกันโดยผู้เล่นทุกคนจะเริ่มต้นที่ดิวิชัน 4 ส่วนเวอร์ชันอามิกาและพีซีมีผู้เล่นสูงสุดแปดคน
จุดบกพร่องทั่วไปในเกมนี้คือ 'สเลโบกี' ที่น่าหวั่นซึ่งปรากฏขึ้นตามจุดที่ดูเหมือนสุ่มระหว่างฤดูกาล โดยจะปรากฏขึ้นเมื่อผู้เล่นดูผลลัพธ์ของเกม หาก 'สเลโบกี' ปรากฏขึ้น ก็จะเกมโอเวอร์ จากนั้น ผู้เล่นจะไม่สามารถเล่นเกมต่อได้ นอกจากนี้ ข้อควรทราบก็คือหากผู้เล่นเต็มไปด้วยกองกลาง ทีมของผู้เล่นก็จะมีโอกาสชนะมากขึ้น
แหล่งข้อมูลอื่น

แม่แบบ:WoS game
มิวคอร์

มิวคอร์ (อังกฤษ: Mucor) เป็นจุลชีพสกุลหนึ่ง ประกอบด้วยเชื้อราประมาณ 6 ชนิด ซึ่งส่วนใหญ่พบในดิน ระบบย่อยอาหาร ผิวพืช ผักเน่าเสีย และของเหลือจากการดูดซับทางชีวภาพที่เป็นไอเอิร์นออกไซด์
แหล่งข้อมูลอื่น

Mucor ที่ Zygomycetes.org
Mucor species จาก Index Fungorum
Mucor page จาก Index Fungorum
ม็อกกิ้งเจย์

| --- | --- |

ผู้ประพันธ์: ซูซาน คอลลินส์
ชื่อเรื่องต้นฉบับ: Mockingjay
ผู้แปล: นรา สุภัคโรจน์
ประเทศ: สหรัฐอเมริกา
ภาษา: อังกฤษ
สำนักพิมพ์: สำนักพิมพ์สกอลาสติก
พิมพ์ในภาษาอังกฤษ: 24 สิงหาคม พ.ศ. 2553
หน้า:  390 หน้า
เรื่องก่อนหน้า: ปีกแห่งไฟ 
ม็อกกิ้งเจย์ (อังกฤษ: Mockingjay) เป็นนวนิยายไซไฟ เสียดสีสังคม เขียนโดยซูซาน คอลลินส์ เป็นเล่มที่ 3 ซึ่งเป็นเล่มจบของนวนิยายไตรภาคชุดเกมล่าชีวิต เป็นเรื่องราวต่อจากปีกแห่งไฟ เล่าเรื่องหลังจากแคตนิส เอฟเวอร์ดีน ทำลายสนามประลอง ก่อนที่จะเกิดการก่อกบฏขึ้น ทำให้เขต 12 ถูกทำลาย แคตนิสจึงถูกพาตัวไปที่เขต 13 ที่เป็นศูนย์กลางของกองกำลังก่อกบฏต่อแคปปิตอล ซึ่งแคตนิสได้ถูกเกลี้ยกล่อมให้เป็น "ม็อกกิ้งเจย์" ที่เป็นเสมือนสัญญลักษณ์ของการก่อการปฏิวัติเพื่อให้พาเน็มหลุดพ้นจากการกดขี่ของแคปปิตอล ในขณะเดียวกันแคปปิตอลก็ได้ใช้กองกำลังเข้าสู้เพื่อปราบกลุ่มกบฏ อีกทั้งพีต้ายังถูกแคปปิตอลจับตัวไป ทำให้กลุ่มกบฏต้องปฏิบัติภารกิจช่วยเหลือตามคำขอของม็อกกิ้งเจย์ และการต่อสู้เพื่อปฏิวัติพาเน็มครั้งนี้พวกเขาจะแพ้ไม่ได้โดยเด็ดขาด
ภาพยนตร์ดัดแปลง

เกมล่าชีวิต ไตรภาค ได้รับการดัดแปลงเป็นภาพยนตร์ซีรีส์ไตรภาค โดยภาพยนตร์เอก ค.ศ. 2012 อย่างเกมล่าเกม ได้นำมาสู่การเซ็นสัญญาภาพยนตร์รวมสี่ภาค และวันที่ 10 กรกฎาคม ค.ศ. 2012 ได้มีการประกาศว่าจะมีการแบ่งม็อกกิ้งเจย์ ออกเป็นสองส่วน โดยส่วนที่ 1 จะได้รับการเปิดตัว ณ วันที่ 21 พฤศจิกายน ค.ศ. 2014 และส่วนที่ 2 ณ วันที่ 20 พฤศจิกายน ค.ศ. 2015  เมื่อวันที่ 1 พฤศจิกายน ค.ศ. 2012 ได้มีการยืนยันว่าฟรานซิส ลอว์เรนซ์ ผู้กำกับเกมล่าเกม 2 แคชชิ่งไฟเออร์ จะกลับมากำกับภาพยนตร์สองภาคสุดท้ายของซีรีส์ และวันที่ 13 กันยายน ค.ศ. 2013 ได้มีการประกาศว่าจูเลียน มัวร์ จะรับบทเป็นประธานาธิบดีคอยน์